Kamu bisa jelasin ke aku soal Zirkonium dalam bahasa melayu?

Zirkonium merupakan salah satu unsur dengan simbol ’’’Zr’’’ dan nombor atom 40. Ia adalah antara jenis logam peralihan yang bersifat berkilat, berwarna kelabu keputihan, dan kuat menyerupai titanium. Zirkonium digunakan sebagai agen pengaloian berikutan sifatnya yang mempunyai rintangan tinggi. Ia tidak pernah dijumpai sebagai logam tulen ,tetapi diperolehi biasanya daripada mineral zirkon, yang boleh ditulenkan dengan menggunakan klorin. Zirkonium adalah buat pertama kalinya diasingkan dalam bentuk yang tidak 100% tulen pada tahun 1824 oleh Jöns Jakob Berzelius.

Sehingga saat ini, kegunaan zirkonium dalam biologi masih belum diketahui. Zirkonium membentuk kedua-dua sebatian inorganik dan organologam seperti zirkonium dioksida dan Zirkonocena diklorida. Terdapat 5 isotop yang wujud secara semula jadi, yang mana 3 adalah stabil manakala 2 adalah hampir stabil. Pendedahan yang sekejap terhadap serbuk zirkonium sudah mampu mengakibatkan radang kecil dan sebatian zirkonium yang disedut boleh mengakibatkan granuloma kulit dan paru-paru.